Nicki Bille Nielsen

Nicki Niels Bille Nielsen (født 1988) er en dansk tidligere fotballspiller.

Han ble solgt fra Évian TG sommeren 2015.

Nielsen har tidligere spilt for BK Frem, Reggina, Martina (lån), Lucchese (lån), Nordsjælland, Villareal B, Villareal, Elche (lån), Rayo Vallecano (lån), Rosenborg BK, Évian TG, Esbjerg fB og det danske 4.divisjonslaget Ishøy IF. Nielsen er for fetter fotballspilleren Daniel Wass.Tipsbladet.dk – «Vil på landsholdet med fætter»  (Av Niels Jørgen Larsen. Publisert 11. juli 2008, besøkt 3. januar 2013).

Nicki Bille Nielsen startet sin karriere i førstedivisjonsklubben BK Frem hvor han debuterte i 2005. I 2006 gikk han til Seria A-klubben Reggina hvor han scoret i debuten i den italienske cupen. Han fikk ikke lenge etterpå sin debut i Serie A, men klarte ikke å ta en fast plass på laget. Etter et par låneopphold i de lavere divisjonene i Italia, returnerte han til Danmark og Nordsjælland i 2008. På to år spilte han 58 kamper for den danske Superliga-klubben og scoret 18 mål.

I 2010 ble han solgt til spanske Villarreal, og har de to siste årene vært på utlån til Elche (11 mål) og nå sist Rayo Vallecano som ligger på 8.-plass i La Liga. Han har også en rekke aldersbestemte landskamper for Danmark.

3. januar 2013 signerte Nicki Bille en fireårskontrakt med Rosenborg. Han gjorde sin offisielle debut for Rosenborg den 17. mars i en bortekamp mot Odd. Han scoret sitt første mål i sin tredje kamp i bortekampen mot Sogndal den 7. april, hvor han også fikk oppmerksomhet for sin åpenbare flørt med sangstjernen Tone Damli Aaberge.RBK.no – «Nicki Bille klar for Rosenborg»  (Av Jørgen Stenseth. Publisert og besøkt 3. januar 2013).

 Problemer 
Den 27. september 2013 ble Bille Nielsen satt i arrest da han hadde knust et glass, spyttet på en ansatt og slått etter andre mennesker da han forlot baren Three Lions i Trondheim, hvor han hadde tilbragt aftenen. Nilsen fikk og vedtok en bot på 10.000 kroner for dette lovbruddet i tillegg til å bli irettesatt av Rosenborg.

Den 18. april 2014 ble han igjen arrestert i København for å ha sparket til en parkeringsautomat og derefter for å ha bitt en politibetjent i armen. Politiet tok i bruk pepperspray for å kontrollere Nielsen. Nielsen ble i 2015 dømt for dette forholdet til 60 dagers betinget fengsel.

Nielsen ble bøtelagt og sonet en fengselsdom på én måned etter en voldshendelse i Monaco på sommeren 2018. Nielsen ble på høsten/vinteren 2018 anholdt for å ha truet forbipasserende med luftpistol, og videre anmeldt for å ha angrepet en dørvakt i København.

I julen 2018 ble tre personer siktet for drapsforsøk på Nielsen i hans egen leilighet i København.

Høsten 2024 ble han igjen pågrepet og siktet for tyveri, ran og trusler.

 Referanser 

 Eksterne lenker 




Kategori:Danske fotballspillere
Kategori:Fotballspillere for BK Frem
Kategori:Fotballspillere for Reggina Calcio
Kategori:Fotballspillere for AS Lucchese Libertas
Kategori:Fotballspillere for FC Nordsjælland
Kategori:Fotballspillere for Villarreal CF
Kategori:Fotballspillere for Elche CF
Kategori:Fotballspillere for Rayo Vallecano
Kategori:Fotballspillere for Rosenborg BK
Kategori:Fotballspillere for Evian Thonon Gaillard FC
Kategori:Fotballspillere for Esbjerg fB
Kategori:Personer fra København
Kategori:Danske fotballspillere i Norge